Μαλούμα (τραγουδιστής)

Βιογραφικά στοιχεία

Γεννήθηκε στο Μεδεγίν (Medellín) της Κολομβίας στις 28 Ιανουαρίου του 1994. Οι γονείς του είναι οι Marlli Arias και Luis Londoño, ενώ έχει και μια μεγαλύτερη αδερφή ονόματι Manuela. Εκείνη σπούδασε ψυχολογία και φιλοσοφία. Εκείνος πήγε στο σχολείο Hontanares στο El Retiro. Είναι 1.77

Παιδική ηλικία και επαγγελματική πορεία

Στην πρώτη λυκείου πήρε μέρος σε ένα διαγωνισμό τραγουδιού του σχολείου του με το τραγούδι "Tengo Ganas" του Andres Cepeda και κέρδισε την πρώτη θέση. Το Δεκέμβρη, τον ίδιο χρόνο, πρωταγωνίστησε σε μια θεατρική παράσταση. Στα 15 του χρόνια ο θείος του Juan Parra, του έκανε δώρο γενεθλίων μια ηχογράφηση σε στούντιο. Ήταν το τραγούδι "No quiero" που ένα χρόνο πριν συνέθεσε μαζί με ένα φίλο του. 
Ο στόχος του δεν ήταν να ασχοληθεί με τη μουσική επαγγελματικά, ώσπου τράβηξε την προσοχή κάποιων παραγωγών και ηχογράφησε ένα δίσκο. Αυτοί του σύστησαν να αποκτήσει ένα όνομα επί σκηνής που να είναι ηχηρό και τσαχπίνικο, αλλά και για να είναι πιο εύκολα αναγνωρίσιμος στο λαό. Τότε ήταν που ακούστηκε για πρώτη φορά ως "Maluma", ένα συνονθύλευμα από τα αρχικά των ονομάτων της μητέρας του Marlli, του πατέρα του Luis και της αδερφής του Manuela. Σύμφωνα με το ίδιο τον καλλιτέχνη: "Είναι αφιέρωμα σε αυτούς γιατί τους αγαπώ και έδωσαν ώθηση στην καριέρα μου".
Το 2010 άρχισε μαθήματα τραγουδιού, όταν ήταν 16 και βρισκόταν στην τελευταία τάξη του λυκείου και τότε ήταν που αποφάσισε να κάνει το ντεμπούτο του. Το 2014 και 2015 υπήρξε κριτής στην τηλεοπτική σειρά "La voz kids" και την ίδια χρονιά λάνσαρε την πρώτη του συλλογή με ρούχα. Το 2017 ήταν και πάλι κριτής στο φεστιβάλ "Viña del Mar" της Χιλής.

Επιτυχημένα κομμάτια

Το 2015 το "Pretty Boy, Dirty Boy" ήταν πρώτο σε πωλήσεις στις ΗΠΑ, σύμφωνα με το λάτιν Billboard και αμέσως μετά ήρθε μια άλλη επιτυχία, το "Borró Casette". Αυτό ανέβηκε στην πρώτη θέση στη λίστα Latin Air Play list of Billboard. Από το συγκεκριμένο άλμπουμ ξεχώρισαν τα "El perdedor" και "Sin Contrato". To 2016 έλαβε μέρος στο διαγωνισμό Lo Nuestro awards και αφιέρωσε το "Pa Mayté" στον Carlos Vive. Κυκλοφόρησε επίσης το ντουέτο του με την Ταλία, "Desde esa noche", το οποίο μετατράπηκε σε τεράστια εμπορική και ραδιοφωνική επιτυχία. Το 2017 και ενώ ήταν κριτής στο "Viña del Mar", τα κομμάτια "Chantaje", ντουέτο με τη Σακίρα και "Vente pa`ca" ντουέτο με το Ρίκι Μάρτιν, έγιναν παγκόσμιες επιτυχίες, κατακτώντας τα charts σε όλο τον κόσμο. Το επόμενο σινγκλ του "Felices los 4" επίσης έγινε μεγάλη επιτυχία διεθνώς.

Προσωπικά ενδιαφέροντα

Για 8 χρόνια στην παιδική του ηλικία, ήταν θαυμαστής του ποδοσφαίρου, το οποίο και έπαιζε τότε. Ήταν στα κατώτερα τμήματα των ομάδων Εθνικής Atlético και του αθλητικού ομίλου της Equidad. Ακόμη ενδιαφέρθηκε για αγώνες σκάκι, βόλεϊ και πινγκ-πονγκ. Το ενδιαφέρον του για τη μουσική, έπειτα, έδειξε και στο σχολείο αλλά και στο σπίτι. Συνήθως έγραφε στίχους τραγουδιών επειδή του το ζητούσαν οι συμφοιτητές και τα κορίτσια τους. 
Τα μουσικά πλαίσια που κινείται είναι η Reggaeton, η Trap-trap και η  Ποπ. Έχει υπογράψει συμβόλαιο με τις Sony Music Colombia και Sony Latin.

Προσωπική ζωή

Το πάθος του για τη μουσική μοιράστηκε με την καλύτερη του φίλη Camila Andriuolo, η οποία έγινε και το κορίτσι του (εφηβικά χρόνια).Είχε σχέση με την Belinda (2014 - 2015), την Yeinly Castro (2016) και την Anitta (2016). Τον τελευταίο καιρό διατηρεί δεσμό με το μοντέλο Natalia Barulich, με την οποία γνωρίστηκε στα γυρίσματα του βίντεο κλιπ 'Felices Los 4'.